འོན་ཀྱང་བར་ལམ་འབྲུག་དང༌།བལ་ཡུལ་ནང་ལ་དོན་དག་གཞི་རྩ་གཏན་ནས་མེད་མཁན་ཞིག་ལ་གནས་ཚུལ་དཀའ་ལས་ཁག་པོ་ཡོང་གི་ཡོད་པ་རེད།ང་ཚོ་རང་གི་ལུང་པ་བྲལ།མིའི་ལུང་པར་གྱར་ནས་འཚོ་བ་སྐྱེལ་དགོས་དུས་དངོས་གནས་དྲང་གནས་སྐྱབས་མེད་མགོན་མེད་རེད།སྐད་ཆ་ཤོད་རྒྱུ་བདེན་པ་ཞིག་ཡིན་ན་ཡང་བདེན་པའི་གཟི་བརྗིད་འཕྲོ་མ་ཐུབ་པ།དབང་དང་ནུས་པ་ཡོད་མཁན་ཞིག་ཡིན་ན་རྫུན་པ་གུང་སྒྲིག་སྟེ་བཤད་པ་ཡིན་ན་ཡང་དེ་ལ་ནུས་པ་ཡོད་མཁན།དེང་སང་འཛམ་བུ་གླིང་འདིའི་སྒང་ལ་ཐབས་སྐྱོ་པོའི་དུས་ཚོད་ལ་སླེབས་ཡོད་པ་རེད།ང་རང་ཚོ་རང་རང་སོ་སོས་ནུས་པ་བཏོན།རང་རང་སོ་སོས་ལས་དོན་སྒྲུབ་ཐུབ་པ་ཞིག་མ་བྱུང་ན།སྙིང་རྗེ་རྐྱང་རྐྱང་གི་འོག་ནས་མི་ཚེ་འཁྱོལ་ཐུབ་ཐབས་མེད་པ་དངོས་ཡོད་གནས་ཚུལ་གྱིས་ཁ་གྲག་ཡོང་གི་འདུགའདས་པའི་ལོ་རྒྱུས་ནང་ལ་ང་ཚོ་བོད་མི་རིགས་འདིས་འཐུས་ཤོར་ཆེན་པོ་ཕྱིན་ཡོད།ད་ལྟ་དང༌།མ་འོངས་པར་ཤེས་ཡོན་གང་ཅིའི་ཐོག་ནས་འཛམ་གླིང་གི་མི་གྲལ་ལ་ཚུད་ཐུབ་པ་ཞིག་བྱེད་དགོས་ཀྱི་ཡོད་པ་རེད།